Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: 2009. évi XCI. törvény
Paragraph Index: 662

2. Valószínûsíthetõ-e, hogy az esemény jelentõs közegészségügyi-járványügyi hatással bír majd? NÉHÁNY PÉLDA OLYAN KÖRÜLMÉNYEKRE, AMELYEK HOZZÁJÁRULHATNAK A JELENTÕS KÖZEGÉSZSÉGÜGYI-JÁRVÁNYÜGYI HATÁSHOZ: – Az eseményt olyan kórokozó okozza, amelynek nagy a járványokozó képessége (a kórokozó fertõzõképessége nagy, magas a halálos kimenetelû esetek aránya, többféle módon terjed, képes tünetmentes hordozó állapot kialakítására). – A kezelés eredménytelenségére utaló jel (új vagy kialakuló antibiotikum-rezisztencia, védõoltás eredménytelensége, antidotummal szembeni rezisztencia vagy az antidotum eredménytelensége). – Az esemény jelentõs közegészségügyi-járványügyi kockázatot jelent még akkor is, ha egy humán esetet sem, vagy csak kevés humán esetet azonosítottak. – Egészségügyi dolgozóknál is beszámoltak esetek elõfordulásáról. – A veszélyeztetett lakosság különösképpen sebezhetõ (menekültek, alacsony arányban oltottak, gyermekek, idõskorúak, alacsony immunitásúak, alultápláltak stb.). – Párhuzamosan elõforduló tényezõk, amelyek gátolhatják vagy késleltethetik a közegészségügyi-járványügyi intézkedések megtételét (természeti katasztrófák, fegyveres konfliktusok, kedvezõtlen idõjárási viszonyok, több góc a Részes Államban). – Az esemény sûrûn lakott területen fordul elõ. – Természetes vagy egyéb eredetû toxikus, fertõzõ vagy másféle veszélyes anyagok terjedése, amely a lakosságot és/vagy nagy földrajzi területet szennyezett be vagy képes azok beszennyezésére.

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes